

Izvješće o radu za 2023. godinu

**Grubišno Polje, siječanj 2024.god**

**SADRŽAJ**

[UVOD 3](#_Toc157601583)

[PROSTOR I OPREMA 4](#_Toc157601584)

[STRUČNO OSOBLJE KNJIŽNICE 4](#_Toc157601585)

[USTROJSTVO 5](#_Toc157601586)

[DJEČJI ODJEL S IGRAONICOM I PC-KUTKOM 5](#_Toc157601587)

[INFORMATIVNO-POSUDBENI ODJEL ZA ODRASLE 5](#_Toc157601588)

[STUDIJSKI ODJEL SA ČITAONICOM 6](#_Toc157601589)

[PODRUČNI ODJEL KNJIŽNICE U VELIKOM GRĐEVCU 6](#_Toc157601590)

[KNJIŽNIČNI FOND 7](#_Toc157601591)

[ČLANOVI I KORIŠTENJE KNJIŽNICE 9](#_Toc157601592)

[IZVORI FINANCIRANJA 10](#_Toc157601593)

[NAJČITANIJE KNJIGE U 2023. GODINI 11](#_Toc157601594)

[NAJČITATELJI U 2023. GODINI 12](#_Toc157601595)

[KULTURNO-ANIMACIJSKI I EDUKATIVNI PROGRAMI U 2023. GODINI 13](#_Toc157601596)

[SURADNJA S OSTALIMA 25](#_Toc157601597)

# UVOD

Gradska knjižnica „Mato Lovrak“ (u daljnjem tekstu: Knjižnica) je javna ustanova koja obavlja knjižničnu djelatnost. Osnivač Knjižnice je Grad Grubišno Polje.

Knjižnica je, sukladno zakonskim i podzakonskim aktima koji reguliraju knjižničnu djelatnost u 2023. godini obavljala sljedeće djelatnosti:

* nabavljala knjižnu i neknjižnu građu hrvatske i svjetske književnosti, kao i djela znanstvene i stručne literature;
* nabavljala elektroničku građu (eKnjige);
* nabavljala novine i časopise za korisnike različitih dobnih skupina;
* provodila stručnu obradu građe te davala istu građu na korištenje;
* educirala korisnike za on-line pretraživanje kataloga Knjižnice i drugih elektronskih baza podataka;
* razvijala međuknjižničnu posudbu;
* organizirala i provodila pedagoško-animatorski rad s djecom predškolskog i školskog uzrasta;
* organizirala književne susrete, promocije knjiga, tematske izložbe, predavanja i radionice za djecu i odrasle, kao i druge programe sa šireg područja kulture, odgoja i obrazovanja;
* provodila suradnju sa školama, vrtićem i ostalim ustanovama i udrugama civilnog društva u lokalnoj zajednici i izvan nje.

# PROSTOR I OPREMA

Knjižnica je smještena u zgradi Centra za kulturu i informiranje dr. Franjo Tuđman (lijevo krilo zgrade). Poslovanje knjižnice odvija se u prostoru od 240 m2 koji obuhvaća Dječji odjel, Informativno-posudbeni odjel za odrasle, Studijski odjel sa čitaonicom, Zavičajnu zbirku i spremište. Tijekom 2018.god. Odjel za odrasle adaptiran je i dio uredskog prostora proširen je za korisnike.

U svom sastavu Knjižnica ima i Područni odjel u Velikom Grđevcu (36m2).

Knjižnica je opremljena adekvatnim namještajem i računalno-tehnološkom opremom koja omogućuje kvalitetan i ugodan rad djelatnika, ali i korisnika svih odjela Knjižnice. U 2023. godini su od informatičke opreme kupljena 4 računala i 2 monitora za Dječji odjel. Od uredskog namještaja nabavljene su 3 police za slikovnice i 3 spužvasta naslonjača za Dječji odjel te trakaste zavjese za cijelu Knjižnicu.

# STRUČNO OSOBLJE KNJIŽNICE

U Knjižnici su u 2023. godini na puno radno vrijeme bile zaposlene 2 stručne djelatnice koje su sudjelovale u realizaciji rada, i to:

* 1 knjižničarka/ravnateljica – Jelena Ćafor;
* 1 knjižničarska suradnica – Ivana Ledić.

Računovodstvene poslove obavljala je Ljubica Krajačić, zaposlenica Centra za kulturu i informiranje dr. Franjo Tuđman.

Poslove spremačice obavljala je Vesna Čavić, također zaposlenica Centra za kulturu i informiranje dr. Franjo Tuđman.

# USTROJSTVO

Svoju stručnu knjižničnu te odgojno-obrazovnu djelatnost u 2023. godini Knjižnica je obavljala kroz sljedeće odjele:

* Dječji odjel;
* Odjel za odrasle;
* Studijski odjel;
* Područni odjel knjižnice u Velikom Grđevcu.

## DJEČJI ODJEL S IGRAONICOM I PC-KUTKOM

U 2023. godini naši najmlađi korisnici mogli su provoditi slobodno vrijeme na Dječjem odjelu Knjižnice, gdje su za njih bile organizirane sljedeće aktivnosti:

* dječje kreativne, likovne i edukativne radionice;
* igraonice i pričaonice;
* izložbe dječjih radova i tematske izložbe;
* dječji igrokazi, predavanja za djecu različitih uzrasta;
* igranje društvenih i računalnih igara;
* druge prigodne akcije vezane za djecu.

## Picture 072Picture 072Picture 072INFORMATIVNO-POSUDBENI ODJEL ZA ODRASLE

Na Odjelu za odrasle u 2023. godini obavljali su se sljedeći poslovi:

* učlanjivanje korisnika knjižnice;
* nabava i stručna obrada knjižnične građe;
* zaštita građe te briga o njenom svakodnevnom smještaju na policama;
* fotokopiranje građe;
* međuknjižnična posudba;
* educiranje korisnika o samostalnom pronalaženju građe na policama i pretraživanju digitalnog kataloga Knjižnice;
* posudba knjižne i neknjižne građe;
* održavanje sastanaka čitateljskog kluba;
* promocije knjiga;
* održavanje likovnih i kreativnih radionica za odrasle.

***ZAVIČAJNA ZBIRKA***

Zavičajna zbirka izdvojena je kao zasebni prostor unutar Odjela za odrasle. Izgradnja, zaštita i promocija zavičajne zbirke kao izvora građe za razvoj duhovne i materijalne kulture zavičaja bitna je sastavnica rada svake Knjižnice, pa tako i naše. Tijekom 2023. godine postojeću zbirku u kojoj se nalaze knjige, brošure, periodika, plakati i ostala građa koja govori o povijesti našeg grada obogatili smo novim naslovima.

## STUDIJSKI ODJEL SA ČITAONICOM

Na Studijskom odjelu je smještena referentna zbirka koja se sastoji od različitih enciklopedija, leksikona i rječnika, a koja je bila dostupna korisnicima za korištenje isključivo u knjižnici. Tijekom 2023. godine korisnici su na Studijskom odjelu imali na raspolaganju 2 računala s internetskim pristupom za samostalni rad u Knjižnici te 12 sjedećih mjesta za tihi rad.

Sastavni dio Studijskog odjela je i čitaonica tiska u kojoj su korisnicima tijekom cijele godine na raspolaganju bili brojni naslovi novina i časopisa (Večernji list, Bjelovarski list, 043 Bjelovarsko-bilogorski vjesnik, Gospodarski list, Globus, Story, OK, Glas lova i ribolova, Meridijani, National Geographic, Prvi izbor, Moj planet, Moj stan, Moj lijepi vrt, Doktor u kući, Život i zdravlje, Udruga, Vatrogasni vjesnik, Phralipen).

## PODRUČNI ODJEL KNJIŽNICE U VELIKOM GRĐEVCU

Knjižnica u svom sastavu ima i Područni odjel u Velikom Grđevcu koji obuhvaća prostor površine 36 m2. U 2022. godini Područni odjel je preseljen u novi i adekvatan prostor koji svojim karakteristikama bolje odgovara potrebama knjižničnog poslovanja. Opseg knjižnog fonda povećan je za 170 novih naslova koji su nabavljeni od sredstava Ministarstva kulture i medija te Općine Veliki Grđevac.

Odjel je bio otvoren 2 sata tjedno, a u realizaciji rada sudjelovala je jedna djelatnica koja je obavljala sljedeće poslove:

* učlanjivanje korisnika knjižnice;
* računalnu obradu knjižne građe;
* inventarizaciju, klasifikaciju i signiranje građe;
* poslove zaštite građe te brige o njenom svakodnevnom smještaju na policama;
* pružanje informacija o knjižničnoj građi;
* vođenje blagajne.

# KNJIŽNIČNI FOND

U 2023. godini Knjižnica je nabavila ukupno 1.040 novih jedinica knjižnične građe, od čega je 870 jedinica u matičnoj Knjižnici u Grubišnom Polju, a preostalih 170 jedinica u Područnom odjelu u Velikom Grđevcu.

Knjige su nabavljene kupnjom, poklonom i otkupom Ministarstva kulture i medija. Za nabavljenu građu utrošili smo sredstva Grada Grubišnoga Polja u iznosu od 3.969,94 eura, Općine Veliki Grđevac u iznosu od 1.327,00 eura, Ministarstva kulture i medija u iznosu od 3.583,52 eura za redovnu nabavu + 8.013,57 eura za knjige iz otkupa te vlastita sredstva u iznosu od 258,47 eura. Sva novonabavljena građa stručno je obrađena i uvrštena u fond Knjižnice.

|  |  |  |
| --- | --- | --- |
| **NABAVLJENA GRAĐA U 2023.G. PO VRSTAMA NABAVE** | | |
| **VRSTA NABAVE** | **BROJ SVEZAKA** | **VRIJEDNOST** |
| Vlastita kupnja | 571 | 9.127,31 eura |
| Pokloni | 25 | 296,00 eura |
| Otkup Ministarstva kulture i medija | 444 | 8.025,19 eura |
| **UKUPNO** | **1.040** | **17.448,50 eura** |

Knjižnica je nabavljala raznovrsnu knjižničnu građu kako bi što bolje udovoljila potrebama svojih korisnika.

U 2023. godini izvršen je i redovan otpis knjižnične građe po kriterijima zastarjelosti i dotrajalosti. Otpisano je ukupno 578 jedinica građe, čime je vrijednost knjižničnog fonda umanjena za 3.423,16 eura.

|  |  |
| --- | --- |
| **NABAVLJENE KNJIGE U 2023.G. PO STRUČNIM PODRUČJIMA**  **(U MATIČNOJ KNJIŽNICI)** | |
| STRUKA | **NABAVLJENO** |
| 0 Znanost općenito | 14 |
| 1 Filozofija | 24 |
| 2 Religija | 9 |
| 3 Društvene znanosti | 24 |
| 5 Prirodne znanosti | 13 |
| 6 Primijenjene znanosti | 24 |
| 7 Umjetnost | 66 |
| 8 Znanost o jeziku i književnosti | 9 |
| 9 Povijest i zemljopis | 39 |
| **UKUPNO ZNANOST** | **222**  **25,52 %** |
| **82/89 Književnost** |  |
| * hrvatska | 141 |
| * strana | 308 |
| **UKUPNO KNJIŽEVNOST ZA ODRASLE** | **449**  **51,61 %** |
| **DJEČJA I KNJIŽEVNOST ZA MLADE** | **199**  **22,87 %** |

# 

# ČLANOVI I KORIŠTENJE KNJIŽNICE

Knjižnica na kraju 2023. godine broji 522 aktivna korisnika. Broj korisnika je veći u odnosu na prošlu godinu prvenstveno zbog uvođenja obiteljskih članarina u kojima se svaki učlanjeni član obitelji broji pojedinačno, a ne skupno kao do sada, čime je postignut i realniji prikaz broja osoba koje koriste knjižnične usluge. Iako je primjetan porast broja korisnika u odnosu na prošlu godinu i dalje ćemo raditi na unapređenju i poboljšanju naših usluga s ciljem privlačenja još većeg broja korisnika.

Pravo na besplatan upis tijekom cijele godine imali su djeca s invaliditetom, umirovljenici iznad 65 godina starosti i najčitatelji iz prethodne godine. Tijekom Mjeseca hrvatske knjige besplatno smo upisali i učenike prvih razreda OŠ I.N. Jemeršića.

|  |  |
| --- | --- |
| **KORIŠTENJE KNJIŽNICE U 2023. GODINI** | |
| Broj posudbi građe izvan knjižnice | 6.913 |
| Broj fizičkih posjeta | 11.040 |
| Broj virtualnih posjeta | 15.472 |

Što se tiče iskorištenosti Knjižnice, u 2023. godini je situacija bila malo bolja nego prethodne godine pa smo, s obzirom na to relativno zadovoljni brojem posjeta i posuđene knjižnične građe.

# IZVORI FINANCIRANJA

U 2023. godini Knjižnica se je financirala iz:

* proračuna Grada Grubišnog Polja (plaće i ostale redovne djelatnosti Knjižnice);
* proračuna Ministarstva kulture i medija (nabava knjižnične građe te sufinanciranje odobrenih Projekata i Programa);
* vlastitih prihoda Knjižnice (nadopuna knjižnične građe);
* proračuna Općine Veliki Grđevac (nadopuna knjižnične građe i pokrivanje ostalih troškova poslovanja Područnog odjela knjižnice u Velikom Grđevcu).

Na osnovu javnog poziva za sufinanciranje programa kulturnog razvitka koje je raspisalo Ministarstvo kulture i medija RH za 2023. godinu odobreno nam je sufinanciranje sljedećih programa:

**1. „*Nabava nove knjižnične građe“* ……………...…… *3.583,52 eura***

***2. „Nabava nove informatičke opreme“…….…………. 1.327,23 eura***

***3. „Ljeto s knjižnicom“ ………….. ……………….….… 398,17 eura***

**4. *„Dječji tjedan s knjižnicom“ …………..……................ 796,34 eura***

***5. „Čitam i rastem“ ………………………………..…….. 796,34 eura***

***5. „Misli zeleno!“ ………………………………..………. 663,61 eura***

***6. „Knjige iz otkupa“ ……………………………..…… 8.013,57 eura***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**UKUPNO………………………………………...................... 15.578,78 eura**

Budući da nam sufinanciranje Ministarstva kulture i medija RH puno znači, posebice za nabavu knjižnične građe, i za 2024. godinu smo na isti javni poziv aplicirali šest pojedinačnih programa.

# NAJČITANIJE KNJIGE U 2023. GODINI

Kao i dosadašnjih godina, u 2023. godini najviše su se čitala djela stranih autora, i to prvenstveno beletristika i publicistika. U nastavku je popis najčitanijih djela:

**ZA ODRASLE:**

1. **domaći pisci :**

1. Zbogom, Izabel / Goran Tribuson;

2. Božićni začin / Inna Moore;

3. Raskrižje / Marijana Perinić;

**b) strani pisci:**

1. Verity / Colleen Hoover;

2. Jednadžba srodnih duša / Christina Laurel;

3. Mala laž / Julia Quinn;

**c) publicistika:**

1. Izdaja Anne Frank: istraživanje hladnog slučaja / Rosemary Sullivan;

**ZA DJECU:**

**a) domaći pisci:**

1. Maša i nova prijateljica / Sanja Pilić;

2. Ljeto na jezeru Čiču / Jasminka Tihi – Stepanić;

3. Kimi, nemaš vremena / Jelena Pervan;

**b) strani pisci:**

1. Čovpas: gospodar buha / Dav Pilkey;

2. Grimizna istraga / Sir Arthur Conan Doyle;

3. Leteći Lovro: najbolji rođendanski bicikl / Chris Hoy;

**c) slikovnice:**

1. Kako nastaje oblak / Mudit Mohini;

2. Geronimo / David Walliams.

# NAJČITATELJI U 2023. GODINI

Svake godine trudimo se posebno istaknuti i nagraditi naše vjerne čitatelje koji su pročitali najviše knjiga/slikovnica tijekom godine, a uz to su pažnju posvećivali i čuvanju knjiga te njihovom redovnom vraćanju.

***Najčitatelji u 2023. godini bili su***:

**ODJEL ZA ODRASLE:**

1. Benić Ivana;

2. Trupec Zdenka;

3. Matijašević Anita;

**DJEČJI ODJEL:**

1. Kozolić Anastazija;

2. Pajić Marijana;

3. Trnka Lara;


**PREDŠKOLSKI UZRAST:**

1. Kolek Maša.

# KULTURNO-ANIMACIJSKI I EDUKATIVNI PROGRAMI U 2023. GODINI

**12. siječnja 2023.g.** – sastanak čitateljskog kluba „Kava, cimet i miris knjige“

**2. veljače 2023.g.** - „Natjecanje u čitanju za djecu“ na Dječjem odjelu knjižnice povodom Svjetskog dana čitanja naglas

- "Kutije iznenađenja" kreativna radionica za odrasle u suradnji s Udrugom IGLICA

**6.-14. veljače 2023.g.** – provođenje akcije „Čitam, dam, sretan sam – svoju knjigu daruj i tuđe srce obraduj“

**8. veljače 2023.g**. - kreativna radionica za djecu "Zimske radosti"

**9. veljače 2023.g.** - "Dekorativni kišobran" kreativna radionica za odrasle u suradnji s Udrugom IGLICA

**14. veljače 2023.g.** obilježavanje Valentinova kreativnom radionicom za korisnike Centra za inkluziju i socijalne usluge



- kreativna radionica za djecu "Ljubav oko nas"

**16. veljače 2023.g.** – „Sat lektire u Gradskoj knjižnici“ – organizirani posjet grupe „Mali knjižničari“ iz osnovne škole

- kreativna radionica za odrasle "Kutije iznenađenja II“

**17. veljače 2023.g.** – „Dječji maskenbal“

**21. veljače 2023.g.** – kreativna radionica za djecu „Moja maska“

**1. ožujka 2023.g.** – sastanak iz programa „Čitam i rastem“ za mame i bebe, voditeljica patronažna sestra Danica Bjelić



**2. ožujka 2023.g.** - kreativna radionica za odrasle povodom Dana žena u suradnji s Udrugom IGLICA

**8. ožujka 2023.g.** – obilježavanje Međunarodnog dana žena:

– kreativna radionica za djecu

– otvorenje Izložbe ručnih radova i čitanje poezije

**16. ožujka 2023.g.** - Uskrsna kreativna radionica za odrasle u suradnji s Udrugom IGLICA

**17. ožujka 2023.g.** – kreativna radionica za djecu povodom Dana očeva

**21. ožujka 2023.g.** – promocija meteoslikovnica „Vremenaste priče“ autora Zorana Vakule

– obilježavanje Svjetskog dana poezije i početka proljeća radionicom i čitaonicom na Dječjem odjelu

**23. ožujka 2023.g.** – „Oslikavanje pisanice“ likovna radionica akademskog slikara Franje Matešina

**24. ožujka 2023.g.** – „Večer poezije i vina“ - predstavljanje lokalnih autora uz Svjetski dan poezije



**29. ožujka 2023.g.** – „Uskrsni zečić“ – kreativna radionica za djecu

**30. ožujka 2023.g.** - Uskrsna kreativna radionica za odrasle u suradnji s Udrugom IGLICA

**31. ožujka 2023.g.** – sastanak iz programa „Čitam i rastem“ za mame i bebe, voditeljica patronažna sestra Danica Bjelić

**-** sastanak čitateljskog kluba „Čitam, dakle jesam“

**3. travnja 2023.g. –** obilježavanje Međunarodnog dana dječje knjige:

– čitaonica za predškolce

– književni susret s Mladenom Kopjarom

**4. travnja 2023.g.** – „Izrada uskrsnih košarica“ kreativna radionica za djecu

**6. travnja 2023.g.** – „Potraga za pisanicama“ za djecu predškolskog uzrasta

****

**NOĆ KNJIGE (20. - 24. travnja)**

**20. travnja 2023.g.** – promocija knjige „Monogatare +“, autor Mario Kovač

**21. travnja 2023.g. –** sudjelovanje na „Susretu najčitatelja BBŽ-a“ u Garešnici

**-** radionica robotike i UI-a „Svijet umjetne inteligencije“, voditelj Robert Šmit

- „Noćenje u knjižnici“ za djecu 7-14 godina

**24. travnja 2023.g. –** promocija znanstveno-fantastične trilogije „Izgubljeni snovi“, autor Franjo Matešin



**28. travnja 2023.g. -** sastanak iz programa „Čitam i rastem“ za mame i bebe

**11. svibnja 2023.g.** - kreativna radionica za odrasle "Eko košarice" u suradnji s Udrugom IGLICA

**12. svibnja 2023.g. –** „Poklon za majku“ obilježavanje Majčinog dana kreativnom radionicom za djecu

**18. svibnja 2023.g. –** promocija knjige i putopisno predavanje „Gdje misli nestaju“, autor Damir Šantek



**19. svibnja 2023.g.** – sastanak čitateljskog kluba „Čitam, dakle jesam“

**20. svibnja 2023.g. –** sudjelovanje na „36. Lovrakovim danima kulture“ s kreativnom radionicom za djecu

**24. svibnja 2023.g. –** „Cvjetna radionica“ na Dječjem odjelu

**30. svibnja 2023.g. –** obilježavanje Dana državnosti na izletištu „Bara“ prigodnim programom za djecu

**1. lipnja 2023.g.** – sastanak čitateljskog kluba „Kava, cimet i miris knjige“

**19. lipnja 2023.g. –** radionica za odrasle „Biljni terarij“, voditeljica Danijela Bota

**30. lipnja 2023.g. -** sastanak iz programa „Čitam i rastem“ za mame i bebe, voditeljica patronažna sestra Danica Bjelić

**LJETO U GRADU - 1. dio (5. - 20. srpnja) -** u suradnji s CIK-om

**5. srpnja 2023.g. –** „Eko radionica za djecu“ na Dječjem odjelu

**6. srpnja 2023.g. –** kreativna radionica za odrasle "Macrame" u suradnji s Udrugom IGLICA



**12. srpnja 2023.g. –** Piknik uz društvene igre

**14. srpnja 2023.g. –** Edukativni izlet na Baru za osnovnoškolce

**19. srpnja 2023.g. –** Vodene igre za djecu

**20. srpnja 2023.g. -**  Knjižnica na otvorenom

- Likovna radionica pod vodstvom akademskog slikara Franje Matešina

- Zabavne igre za djecu

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**20. – 31. srpnja 2023.g. –** Eko izložba „Misli zeleno!“ na Odjelu za odrasle



**28. srpnja 2023.g. -** sastanak čitateljskog kluba „Čitam, dakle jesam“

**3. kolovoza 2023.g. –** kreativna radionica za odrasle „Face art“ u suradnji s Udrugom IGLICA

**7. – 31. kolovoza 2023.g. -** prodaja otpisanih knjiga u Gradskoj knjižnici

**17. kolovoza 2023.g. –** kreativna radionica za odrasle „Kubizam na platnu“ u suradnji s Udrugom IGLICA

**29. kolovoza 2023.g. -** sastanak iz programa „Čitam i rastem“ za mame i bebe, voditeljica patronažna sestra Danica Bjelić

**LJETO U GRADU - 2. dio (30. kolovoza - . rujna) -** u suradnji s CIK-om

**30. kolovoza 2023.g. –** Sportsko-zabavne igre za djecu i roditelje

**31. kolovoza 2023.g. –** kreativna radionica za odrasle „Suvenir grada“ u suradnji s Udrugom Iglica

**4. rujna 2023.g. –** Napuhanac za djecu

**6. rujna 2023.g. –** „Volim svoj grad“ kreativna radionica za djecu

**7. rujna 2023.g. –** kreativna radionica za odrasle „Potezi kista“ u suradnji s Udrugom Iglica

**-** „Magic Leon show“ mađioničarska predstava za djecu i mlade

**8. rujna 2023.g. –** promocija zbirke poezije „Ptica“, autorica Snježana Farkaš

**13. rujna 2023.g. –** književni susret s Nadom Mihaljević za osnovnoškolce

**-** izložba „Tragovima Ivana Nepomuka Jemeršića“

**14. rujna 2023.g. –** „Likovna kolonija za djecu“, voditelj Vjekoslav Horvat

**15. rujna 2023.g. –** kazališna predstava Teatra Mjesec „Bajka o svjetioniku“

**25. rujna 2023.g.** – pričaonica za predškolce„Priče ispod crvenog šešira“, voditeljica knjižničarka Snježana Berak

**28. rujna 2023.g. –** kreativna radionica za odrasle „Dekorativne bundeve“ u suradnji s Udrugom Iglica

**DJEČJI TJEDAN (2. - 6. listopada)** - u suradnji s CIK-om

**2. listopada 2023.g.** - otvorenje Dječjeg tjedna uz maskote

- Face painting za djecu

- plesna radionica

**3. listopada 2023.g. –** „Upoznaj našu knjižnicu“, organizirani posjet učenika OŠ I.N. Jemeršića

- „Neustrašiva Zubić vila“ – projekcija animiranog filma

- kazališna predstava za djecu „Dva praščića“ u izvedbi kazališta Tvornica Lutaka

**4. listopada 2023.g. –** „Postani dizajner“ kreativna radionica za djecu

**5. listopada 2023.g. –** STEM radionice za predškolski i osnovnoškolski uzrast, voditeljice iz Udruge Tinker Labs

**6. listopada 2023.g. –** „Večer izazova“ za djecu i mlade

- zatvaranje Dječjeg tjedna partyjem za mlade uz DJ-a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. listopada 2023.g. -** kreativna radionica za odrasle „Jesenski vrt“ u suradnji s Udrugom Iglica

**MJESEC HRVATSKE KNJIGE (15. listopada - 15. studenoga)**

**16. – 25. listopada 2023.g. –** grupni posjet učenika prvih razreda osnovne škole iz Grubišnog Polja i Velikih Zdenaca

**16. listopada 2023.g.** - putopisno predavanje „Biciklom oko svijeta“, autor Hrvoje Jurić

**18. listopada 2023.g. -** „Mini notes“ kreativna radionica za djecu

**19. listopada 2023.g. -** kreativna radionica za odrasle „Decoupage na staklu“ u suradnji s Udrugom Iglica

**23. listopada 2023.g. –** „Natjecanje u čitanju naglas“ gradska razina

**26. listopada 2023.g. –** putopisno predavanje i promocija knjige „Autostopom po svijetu: od Vijetnama do Tasmanije“, autor Tomica Kristić

**27. listopada 2023.g. -** sastanak čitateljskog kluba „Čitam, dakle jesam“

**31. listopada 2023.g. -** sastanak iz programa „Čitam i rastem“ za mame i bebe, voditeljica patronažna sestra Danica Bjelić

**8. studenoga 2023.g. -** „Čarobni svijet knjiga“ kreativna radionica za djecu

**9. studenoga 2023.g. –** edukativno predavanje „Važnost čitanja za rani razvoj djece“, predavač pedijatrica Marija Čatipović

**10. studenoga 2023.g. –** edukativno predavanje za odrasle „Zdrav duh u zdravom tijelu“, predavač Ana Jeftimija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**16. studenoga 2023.g. -** kreativna radionica za odrasle „3D pejzaž“ u suradnji s Udrugom Iglica

**17. studenoga 2023.g. –** pričaonica za djecu „Dotakni nebo“ povodom obilježavanja Dana sjećanja na žrtve Vukovara

**23. studenoga 2023.g. -** kreativna radionica za odrasle „Dekorativna kutija“ u suradnji s Udrugom Iglica

**29. studenoga 2023.g. –** „Adventski kalendar“ kreativna radionica za djecu

**30. studenoga 2023.g. -** kreativna radionica za odrasle „Božićni patuljak“ u suradnji s Udrugom Iglica

**6. prosinca 2023.g. –** „Čizmica za Nikolu“ kreativna radionica za djecu

**7. prosinca 2023.g. –** kreativna radionica za odrasle „Svjetlucavo drvce“ u suradnji s Udrugom Iglica

**9. prosinca 2023.g. –** sudjelovanje na Božićnom sajmu s kreativnom radionicom za djecu

**13. prosinca 2023.g. –** „Čarobna kućica“ kreativna radionica za djecu

**-** „Dječja kvizoteka i božićna tombola“

- Susret najčitatelja Dječjeg odjela

**14. prosinca 2023.g. -** kreativna radionica za odrasle „Božićna kuglica“ u suradnji s Udrugom Iglica

**15. prosinca 2023.g. -** sastanak iz programa „Čitam i rastem“ za mame i bebe, voditeljica patronažna sestra Danica Bjelić

**22. prosinca 2023.g. –** „Božićna pričaonica i mađioničarski show Magic Vladimira“ za djecu

**28. prosinca 2023.g. -** sastanak čitateljskog kluba „Čitam, dakle jesam“

**29. prosinca 2023.g. –** dječji doček Nove godine

# SURADNJA S OSTALIMA

U 2023. godini Gradska knjižnica „Mato Lovrak“ ostvarila je izuzetno dobru suradnju s pojedincima, ustanovama, poduzećima i udrugama, posebice Gradom Grubišno Polje, Bjelovarsko- bilogorskom županijom, posebno zamjenicom župana, Marijom Jungić, Ministarstvom kulture i medija, Nacionalnom i sveučilišnom knjižnicom, Matičnom službom narodnih i školskih knjižnica BBŽ-a, narodnim knjižnicama u županiji i izvan nje, školskim knjižnicama, nakladnicima i izdavačima, Centrom za kulturu i informiranje dr. F. Tuđman, Udrugom Iglica, OŠ I.N. Jemeršića, SŠ Bartola Kašića, Dječjim vrtićem „Tratinčica“, Turističkom zajednicom područja Južna Bilogora i dr.

Kako bi javnost bila obaviještena o svim našim aktivnostima, osim lokalnog radija (Radio Grubišno Polje) Knjižnica je surađivala s ostalim medijima (Bjelovarski list, 043 Bjelovarsko-bilogorski vijesnik i Alfa BBR radio).

Za informativnu i javnu djelatnost Knjižnice važno je i oglašavati sve naše aktivnosti na društvenim mrežnim stranicama kao što je web stranica naše knjižnice ([www.gkml.hr](http://www.gkml.hr)) i facebook stranica.

URBROJ: 2127-1-25/6-24

Grubišno polje, 31. siječnja 2024. god.

**Ravnateljica**

**Jelena Ćafor, mag. bibl.**